**CORRANDA DE PASQUA**

Lletra: Carles Riera

Música: Valentí Miserachs

*Lluïssor de barretines*

*escampant goig pels carrers*

*i sentor de veus divines*

*per camins ben riallers.*

Pasqua gran, poble guarnit,

cau la mort, reneix la Vida,

la claror desfà la nit,

bell conhort, Pasqua florida!

Avancem amb la senyera

vers un nord, un nou demà:

el bon temps està a l’espera

en un port d’un cel més clar.

No deixem mai de fer via,

repartint cants i clavells,

tornarem dia per dia,

l’any vinent, com els ocells.

*Lluïssor de barretines*

*escampant goig pels carrers*

*i sentor de veus divines*

*per camins ben riallers.*